Senatorul Gabriel Oprea le-a cerut, miercuri, colegilor parlamentari să voteze cererea de urmărire penală transmisă de DNA, informează Agerpres.

Oprea și-a explicat cererea motivând că nu ar trebui prelungită perioada necesară stabilirii adevărului.

El reiterează faptul că se consideră nevinovat. ''Nu am solicitat nimic Ministerului Afacerilor Interne, nu am beneficiat de la Ministerul Afacerilor Interne de nimic în plus faţă de ceilalţi miniştri de resort. Există un plan de măsuri care funcţionează în baza unor instrucţiuni, adoptat înainte de anul 2000, care prevede asigurarea protecţiei şi a însoţirii permanente a ministrului de interne, ministrului de stat, viceprim-ministrului", susține Oprea, într-o scrisoare adresată președintelui Senatului, Călin Popescu Tăriceanu.

Biroul permanent al Senatului a transmis Comisiei Juridice, spre analiză, solicitarea Justiţiei privind începerea urmăririi penale a senatorului Gabriel Oprea, a anunţat, miercuri, Călin Popescu-Tăriceanu.